बैटल टैंक, एयर डिफेंस सिस्टम, लड़ाकू विमान; वैगनर आर्मी के पास क्या-क्या है
Vladimir Putin Vs Russian Wagner Group Conflict; Why Is Putin Helpless In Front Of Wagner's Army? All You Need To Know. पश्चिमी देश चाहते थे कि रूसी लोग एक-दूसरे से लड़ें। इसके जरिए वे यूक्रेन जंग में मिल रही लगातार हार का बदला लेना चाहते थे, लेकिन ऐसा नहीं हुआ। वैगनर लड़ाके चाहें तो सेना में शामिल हो सकते हैं
‘पश्चिमी देश चाहते थे कि रूसी लोग एक-दूसरे से लड़ें। इसके जरिए वे यूक्रेन जंग में मिल रही लगातार हार का बदला लेना चाहते थे, लेकिन ऐसा नहीं हुआ। वैगनर लड़ाके चाहें तो सेना में शामिल हो सकते हैं, बेलारूस जा सकते हैं या अपने घर लौट सकते हैं। बगावत को खूनखराबे में ना बदलने देने के लिए मैंने वैगनर ग्रुप की आर्मी को धन्यवाद दिया।’
यह बयान रूसी राष्ट्रपति व्लादिमिर पुतिन का है। शनिवार को वैगनर ग्रुप की तख्तापलट की कोशिश के बाद पुतिन ने दूसरी बार देश को संबोधित किया। हालांकि, इस दौरान भी वह रूस की प्राइवेट आर्मी वैगनर के लड़ाकों से आग्रह करते ही नजर आए। वहीं रूसी रक्षा मंत्रालय ने भी वैगनर आर्मी से अपने बड़े हथियारों को सौंपने की गुजारिश की है।
भास्कर एक्सप्लेनर में जानेंगे कि 9 लाख सैनिक और आधुनिक हथियारों से लैस सख्त इमेज वाले पुतिन महज 50 हजार लड़ाकों वाली वैगनर आर्मी के सामने इतना बेबस क्यों नजर आ रहे हैं?
अमेरिकी रक्षा विभाग के अनुसार, वैगनर ग्रुप के पास बैटल टैंक, लड़ाकू विमान, कम दूरी की मिसाइलें, बख्तरबंद लड़ाकू वाहन और एयर डिफेंस सिस्टम जैसे घातक हथियार हैं।
ये सारे हथियार रूस ने खुद वैगनर आर्मी के चीफ येवगेनी प्रिगोजिन को दिए हैं। दिसंबर 2022 में रूस ने उत्तर कोरिया से भी कई हथियार खरीदे थे। इन्हें भी वैगनर ग्रुप को दिया गया था। वैगनर ग्रुप के पास तोपखाने के गोले भी हैं जिनका इस्तेमाल वे युद्ध में कर सकते हैं। पुतिन की बेबसी की सबसे बड़ी वजह यही है।
अब जानेंगे वैगनर आर्मी के घातक हथियारों की कहानी, जिसकी वजह से पुतिन बैकफुट पर हैं…
रूस से जुड़े एनालिस्ट पावेल फेलगेनहाउर ने कहा कि अभी वास्तव में कुछ ठीक नहीं हैं क्योंकि पुतिन ने वैगनर लड़ाकों को रूसी सेना में शामिल होने के लिए कहा था। हालांकि वैगनर लड़ाके ऐसा नहीं कर रहे हैं। वे अभी भी अपने हथियारों के साथ हैं और अच्छी तरह से संगठित हैं।
वे इस समय जमीन लड़ाई लड़ने वाले सबसे अच्छे लड़ाकों में से एक हैं। उनका अगला कदम क्या होगा ये साफ नहीं है। फिलहाल उन्हें इस वक्त सबसे ज्यादा खतरा महसूस हो रहा है, लेकिन वे गायब नहीं हुए हैं। साथ ही वैगनर ग्रुप के पास इन हथियारों के होने की वजह से वे पुतिन के लिए अब भी बड़ा खतरा बने हुए हैं।
